بسم الله الرحمن الرحيم. الحمد لله رب العالمين. واشهد ان لا اله الا الله وحده لا شريك له. واشهد ان سيدنا محمدا عبد الله ورسوله صلى الله عليه وسلم. واسأل الله سبحانه وتعالى ان يجعل عملي وعملكم خالصا لوجهي
الكريم والا يجعل لاحد سواه فيه شيئا وان يرزقنا صدق النية واخلاص العمل ازا كان هناك باب مسدود وانكسر هذا الباب فجأة او انفتح فجأة الذي يحدث ان الماء الذي يقع خلف هذا الباب
يتلاطم فجأة معا بدون اي نظام. ويتخبط ويتضارب ويحدث صراع نحن في مصر نعيش منذ ستين سنة على مسألة فكرة الطريق المسدود اللي هو سد الطريق امام الناس وبالتالي اذا سد الطريق امام الناس
اصبح ليس امامهم الا الكلام. يعني هم كانوا بيقولوا احنا عندنا حرية صحافة مثلا. عندنا حرية كلام. الجرايد بتتكلم التليفزيون بيتكلم الازاعة بتتكلم ازا حبينا نفكر ونركز في الناس اللي كانوا موجودين جوة السجن هنلاقيهم
كانوا بيتكلموا برضو. هو اسمه مسجون اسمه محبوس. آآ مقيد الحرية. لكن احيانا يرى انه اكثر حرية في مصر كانت داخل السجن. بيتكلم بحريته هيعملوا فيه ايه؟ ياخدوه يحطوه في السجن وهو في السجن فعلا. فبالتالي حرية التكلم
ليست هي المعيار او المقياس على وجود حرية من عدمه. ليست هي المعيار لانه ساعات يقول والله عصر عبد الناصر كان اظلم واطغى وما كانش فيه وهو فعلا كان عصر ظلم وطغيان وناس ما عندهاش كرامة. انما
لما يموت عبدالناصر ويجي واحد يقول للناس دردشوا المسألة دي مش معناها انتقال من عصر القهر الى عصر الحرية. لا ممكن يكون هذا هو المعنى. اضافة الى نقطة في منتهى الخطورة. انه ساعات الانسان اللي عنده قهر يقول انا بدل ما استخدم
مليون عسكري امن استخدم تلات اربع مليون وبدل الربع اللي فاضلين دول اعمل تنفيس. يقوم ما يبقاش الكبت شديد ما احتاجش عساكر اكتر او احتاج اخفض السطوة على العساكر الموجودين. فمسألة ان الحريات تزيد وتقل
ولكنها في الاخر داخل نفس اطار القهر والكبت والمنع دي مسألة انا زعلان جدا من المصريين زعلان جدا من نفسنا ان فيه ناس متصورين ان ده له معنى ده شيء مؤسف. هذا ليس
له اي معنى الا في حدود استراتيجية القهر واستراتيجية التسلط. طيب احنا بقى لنا اذا ستين سنة في حالة من حالات ان الطريق مسدود. ما فيش حد قدامه طريق. مطلقا الا ما يمكن ان نسميه بالعامية
الفلفصة داخل واحد ماسكني فبحاول ارفص منه. انما ما فيش في الحقيقة طريق. وعلى حين غرة وهاستعمل تعبير من وجهة نزري دقيق جدا على حين غرة ظن الناس اليوم ان الطريق انفتح. وتصوروا انه فجأة ما كان مسدودا خلاص الحمد لله ما عدش مسدود والدنيا
ماشية وهنقدر نبني بلدنا ونتحكم في امورنا. ونتولى امرنا بنفسنا وما الى ذلك. امر طبيعي ان يحدث تلاطم زي ما قلت لحضراتكم تلاطم مفاجئ للمحابيس. ما هو دول كلهم كانوا محابيس. ففجأة الافكار
تطلع كلها ويبتدي الناس اللي كانوا مشتركين في في انهم مقهورون اول امبارح يبتدوا النهاردة يخافوا من بعض. لانه ده طالع بمنهجه اللي انا شايف انه خطر ودمار. وفي نفس الوقت انا طالع بمنهجي اللي هو شايف ان هو خطر ودمار
هنا لازم نتكلم مع بعض. ناس يتكلموا مع بعض. المشكلة ان ما فيش هدوء. مش هاديين. ما بيتكلموش اه بتجرد مش هم عايزين يوصلوا للحق. لأ هو كل واحد خايف من التاني. فبيلحق بالزبط
بسرعة يلوس سمعته يمنعه من الكلام يفسر مواقفه بتفسير وحش اللي هو مش منطق ولا ثقافة ولا حقيقي ده مجرد ناس بيبوزوا سمعة بعض دي مش انا اقدار ربنا سبحانه وتعالى
اشوف يعني مرة ست مرات متتالية ست مرات متتالية معركة انتخابات الرئاسة في امريكا في وقت اجراءها. يعني احضر المناقشات المناظرات هناك. لا يمكن تتصوروا ان اللي بيجري حاليا ده
ده اسمه مناقشة ولا منطق ولا حوارات ولا منازرات لا ده مسألة انت بتقول كلام صح. وانا مش عايز كلامك الصح يوصل. اعمل ايه؟ اقول لا اصل هو قصده كزا. بس ده برة الموضوع
قصده كزا ده كلمة المقصد والخلفية ده برة الموضوع. لكن لابد ان نعترف اننا من دول العالم الثالث فعلا وانه الناس بدل ما بتتناقش في صلب القضية بتتناقش في الحواشي اللي تخلي الناس ما تنتبهش لصلب القضية
في مصيبة يا جماعة. عشان كده انا دائما اكرر ان المحنة الحقيقية حتى بين الاسلاميين وبين الاخرين مشكلة او محنة ثقافية مش محنة عقائدية. محنة اني ما بعرفش اسمع كويس
ما بعرفش ارد على نفس النقطة اللي انت بتقولها. فيه نوع من انواع الجهل والتخلف الثقافي. انا اشكرك جدا انا فهمت ان انت بتحيينا افتكرتك الاول يعني فجزاك الله خيرا. فانما لو اتفق الناس على المسلمات
ثقافية الصحيحة. الحقيقة هيختلف الوضع اختلاف غير عادي. اختلاف فوق الوصف. يعني اختلاف كبير جدا في اللي هيفضلوا يوصلوا له. طيب دي نقطة مهمة خلاص. لكن النقطة التانية بقى لكن
زي ما اشرت من شوية هو في حد اعصابه هادية علشان تقول لي ان احنا نبقى متقدمين سقافيا ونتكلم صح ما حدش اعصابه هادية دلوقتي. الناس كلها خايفة من بعض. مين اللي متفق مع المجلس العسكري؟ ومين اللي ضده؟ مين اللي بينه وبين
اخرين صفقة في الزلام ومين اللي لأ مين اللي جاهز قبل كده ومين اللي لسة مش جاهز مين اللي هيلحق ومين اللي مش هيلحق مين فالتفسيرات دي خلي كل واحد يقول يا ريت نقدر ان احنا ندشدش الدنيا على دماغ الناس علشان نعرف اذا يا اخواني نحن الان في
في توقيت نقدر نسميه توقيت محاولة من كل الاطراف. سرقة سرقة البلد او سرقة هذا الشعب وفكره وعقيدته ومفاهيمه تتسرق بسرعة قبل ما الناس تهدى ويرجعوا يفكروا من اول وجديد. وانا
علشان الكلام ما يبقاش عام كده. اقول لحضراتكم ان احنا لما قامت سورة تلاتة وعشرين يوليو بعد شوية سنين حصل متغيرات مش موضوع يتكلم فيها خلت البلد ارتمت تحت اقدام الشيوعيين. الاتحاد السوفيتي والشيوعية ومن تمانية وخمسين
قماش الدنيا اتغيرت. واستمرت النبرة الاسلامية محزورة ومحرمة. وفضلوا الجماعة الالحاديين حتى المركز سقافي سوفيتي اللي هو رسميا يتبع السفارة السوفيتية في مصر كان بيوزع ورق في الشوارع حتى ورق ينفع لاطفال المدارس بيوزعوه على تلامزة المدارس الابتدائية وهم طالعين من المدرسة. يبقى طالع من المدرسة ياخد ورق كده
والشباب والناس يعني النبرة الشيوعية. اما جه عصر السادات وبدأت انه لازم يحصل نوع من من الحريات عشان المجتمع يترتب ترتيبة غير اللي كانت موجودة. الاسلاميين في الاول آآ يعتبر جانب آآ يعني هو اللي تعبان هو اللي ما عندهوش سطوة ولا سلطة ولا ولا قبول ولا حاجة وفيه تيارات اخرى. لكن
الحقيقة وانا اقولها لكم بجد سنتين تلاتة وفعلا عشان كده بقول لك هم خايفين من الوقت ليه سنتين تلاتة اربعة لم يعد هناك في مصر ودي حقيقة واقعة الا انه الفكرة الاسلامية فكرة مسلمة. تماما
الواقع ده يعجب بعض الناس ما يعجبهمش انما ده اصبح الواقع. ليه؟ لانك سبت وقت انت او انا خليني انا بلوس سمعتك. ماشي انا بلوس سمعتك. فالناس مش مستعدة تسمعك. بتحط قطن في ودانها زي ما عمل الطفيل ابن عامر
قال لا لا يمكن اسمع محمد اصلا منطق ايه والكلام ده انا مش هسمعه وحاطه قطن في ودانه. التانيين ما حطوش قطن حطوا صوابعهم جعلوا اصابعهم في اذانهم. وعشان ما يبقاش يبقى صوته صورة واستغشوا ثيابهم. غطوا نفسهم
بثيابهم لا صوت يسمعوه ولا صورة يشوفوها. انما بعد شوية الطفيل ابن عامر ده نفسه قال لأ على فكرة كده انا مش راجل محترم. انا كده مش محترم. هو انا للدرجة دي! ده انا عندي مخ مسمع واقيم هيجرى ايه
لما نفسه عزت عليه شال القطن وسمع لما سمع انبهر بنوعية الدعوة الى البرهان في عقلي ده انت ما فيش حد غيرك مبسوط الباقيين ابقى خليك معي احسن يضربوني الباقيين لا خلاص
فانبهر لا لأ يعني احنا خلاص ممنوع ان نمنع التصفيق ان شاء الله عشان الراجل يعني جزاه الله خيرا لأ مبسوط مني جزاك الله خيرا خدوا اسمه لو سمحتم عشان انا بحب الناس المبسوطين مني دول والله الحقيقة يعني
فالرجل انبهر ولما انبهر اسلم وبقت له طويلة. هو ده يا اخواني المصيبة الثقافية اللي بحكي لحضراتكم عليها دلوقتي. ان المجتمع دلوقتي فيه ناس مش زين يدوا وقت كفاية للاستماع. لانه لو حصل ان بقى فيه وقت كفاية للاستماع هيحصل المناقشة على
ويتوجه الناس الى الرشد والصواب والموضوع مش هياخد وقت كتير وهتلاقي الدنيا استقرت وظهرت خفايا اللي في المناهج الاخرى اللي من اللي من وجهة نزري آآ عبارة عن بيسموها ايه؟ يعني شيء فاضح. يعني الليبرالية المطلقة
عندي انا شيء فاضح. العلمانية عندي انا شيء فاضح. اليسارية عندي انا شيء فاضح. قال مش كل واحد حر. كل واحد فكر بطريقته. ادي فرصة لأ ما تديش فرصة. ده الكلام ده هيبقى مستقرة عند كل الناس ولن يستثنى منه احد. الحق
ما تعطيش فرصة للاستماع والا المجتمع كله هيعود الى جذوره. طيب احنا لما بنيجي نتكلم النهاردة بنقول احنا لو جينا لو جينا نتداول ونتكلم في الامور هنتكلم ازاي تلاقي المسألة اسلاميا لها طريقة رائعة
اللي هي تحت عنوان قل هاتوا برهانكم اتفضل اعرض علي الخطة المنطقية والمنهجية وانا ارد عليك لأ بس انتم تحتكرون الصواب. تحتكرون الحق. افتح المصحف كده الاقيه ما بيقولش كده
خالص بيقول يا محمد يا ابن عبد الله يا رسول الله صلى الله عليه وسلم سيدي وسيد الخلق اجمعين. يا محمد يا ابن قل لهم العبارة الاتية وان او اياكم
وانا او اياكم يا حنيانتو لعلى هدى او في ضلال مبين. يا اما انا في ضلال شايف المنطق بيساق مش احتكار الصواب بيقول له انا يمكن اكون في ضلال مبين وانت اللي صح
او العكس. تبقى انت في ضلال مبين وانا اللي صح. تعال نتكلم. منطق الاسلام بيعرض السورة من هذا من هذا الحد اللي بينزل تحت خالص. بيقول له انا هبدأ معك من ان انا الراجل ابو عمة ودقن ده ده انا ببدأ معك من ان انا جايز اكون
في ضلال مبين وانت على الحق الكامل. وانا عندي اتم الاستعداد اني اتكلم معك منطلقا من هذه النقطة فاللي بيجي النهاردة يقول احتكار الصواب ده انسان مشكلتنا معه زي ما قلت لكم مشكلة ثقافية هو ما فتحش المصحف وقرأ هذا
ما قراش انه هذا هو المنطلق. النقطة التانية اللي بيطرحها الاسلام لما بييجي يناقش الاخرين انه يراعي وارجوكم يا اخواني تعرفوا الكلام ده غالي. غالي جدا. يراعي ان لو انا صح والصواب عندي
فاكر الصواب وما حصلتش وما فيش مني وانت غلطان بس باراعي مخاوفك. انت مش انت قلقان انت خائف انا ما ينفعش اتكلم معك الا وانت مطمئن الا وانت امن انما طول ما انت خايف ما ينفعش اتكلم معك. فتلاقي الاسلام يفرض علي فرض ويلزمني الزام يقول لي
انه انت مكلف مع الناس دول وان احد من المشركين استجارك فاجره حتى يسمع كلام تالله ثم ابلغه مأمنه. لازم يطمئن ويأمن. انا مكلف بهذا. عشان كده انا لما بسمع النهاردة ان في ناس
بقول من حقهم يخافوا. دي مخاوف مبررة ومفهومة. ومن واجبي او من واجبهم علي ان انا واننا ابين هو لما ييجي واحد يقول لي انا قلقان اقول له عشان انت كزا وكزا وكزا وفيك العبر ابقى ما بافهمش. شيء طبيعي هو يعرفه
منين ؟ ده راجل بقى له على اقل تقدير ستين سنة الا فترات بينية بسيطة. شايف ان انا هو ما يعرفنيش الا من خلال في وسائل بتقول علي ان انا وحش جدا. وانا مش وحش خالص. بس هو ما يعرفش. فهو شيء طبيعي يقول لي انا عندي مخاوف. لما اسمعها منه
بصدق داخلي لازم اول شعور يوصلني اقول له حق. لازم يخاف. ولازم يعني يطمئن عشان يفهم. لان انا يمكن اكون فعلا تخوف فلازم اتكلم انا وهو ده صحيح ما هو هو يعرف منين. هو ازا كنت انا من حقي اخاف من اللي معي
حسني ان هو هيبقى امن آآ امين علي. والاسلام يبني على هذا يا اخواني. الاسلام سبحان الله بقى ودي المفاجأة جايز اللي ناس ما يقفوش قدامها. الاسلام منهج اللي هو الاسلاميين والمتأسلمين والاسلام السياسي في ايا ما كان المصطلح. هم
فعلا الاسلام منهجهم يعني مبني على كده ان انتم مين قال لك ان احنا نطمئن البعض؟ ده فيه اسس وفيه قواعد. انا من غيرها مش مكلف ان انا اطمئن اليك. انا
في ان انت تعطيني الطمأنينة بالطريقة الاسلامية مش لانك فلان الفلاني. وانت مكلف انك تطمني. اذا المنهج الاسلامي بيسوق الحق والبرهان والمنطق بيسوق حق اي انسان في انه يطمئن الاول. يطمئن مش مش
اخر لا يطمئن الاول وهو بيناقش. طب ما تيجي تناقشني واناقشك لازم اطمنك. الاول انه اللي انت خايف منه غير موجود اطلاقا ولذلك انا يعني ما فيش مانع ان احنا نحكي حدوتة. حدوتة
حلوة اوي احنا بنقولها على المنابر بس بنقولها بطريقة الوعظ. عشان نبين اخلاق الرسول اخلاق الرسول عليه الصلاة والسلام انما انت خدها بقى على حقيقتها كده انه جاء عكرمة ابن ابي جهل ابوه ابو جهل قتل وآآ ظلم وطأ
وطارد من البلاد واستولى على فلوس ضرب بنت الرسول عليه الصلاة والسلام ولا وضرب الرسول ضرب بنت ابو بكر ضرب هذه للدنيا عمل عار عربي ساعتها بمنطق الجاهلية راح على بيت فيه نساء ما لهمش راجل وضرب الست بالقلم على وشها
وقعها على الارض وارتكب عارا وبعدين مات وخلفه ابن عكرمة في الزلم والطغيان وقتل الناس وخان العهود ومصائب كبير لما دخل الرسول عليه الصلاة والسلام الى مكة المكرمة فاتحا في الفتح. شيء طبيعي اول حاجة يعملها عكرمة انه يهرب
ده راجل مجرم حرب. ولو ما كانش هيهرب بخطره زي ما بنقول في العامية. لو ما كانش هيهرب بما الرسول قال كلمة صلى الله عليه وسلم تخليه يهرب. قال كل الناس دول طلقاء. كل الناس
امنين من اللي يدخل بيته امن واللي يدخل الكعبة امن واللي يدخل المسجد الحرام. واللي يدخل بيت ابي سفيان امن كل دول امنين. ما عدا فلان وفلان وفلان هو فلان يقتلون ولو تعلقوا باستار الكعبة. ليه؟ زي ما قلت لكم حاجة زي مجرمي الحرب
كده واحد مسلا اعتدى على الاعراض قتل الناس خان عهود مجرمي حرب ستة سبعة دول بقى دول استثناء دول مش الشعب اللي انا داخل عليه فعكرمة خد لنفسه وطبعا هرب شيء طبيعي هيستنى ايه؟ حديس صريح فلما دخل عكرمة
زوجته قالت كلام مش هقوله لحضراتكم الوقتي. انما كلام للرسول عليه الصلاة والسلام حمل بذورا انه ان الهدى في امل في الهدى. هو صحيح مجرم حرب. صحيح عدو قديم. صحيح قعد يحاربني كابرا عن كابر صاحب
صحيح صحيح انما في بذور احتمالية الهدى. فالرسول عليه الصلاة والسلام المفاجأة انه امن انه امنه. قال لها خلاص ييجي. فلما فلما ييجي امنه النبي صلى الله عليه وسلم فعلشان يأتي من بعيد آآ هو الحقيقة اخونا بينبهني انه في اماكن فاضية يا ريت نحاول نملأها عشان اللي جايين
اه بسيوني ييجي ياخد اماكنه ان شاء الله. سهلة يعني بازن الله بس لو فيه اماكن تتضام عشان نظهر الكراسي الباقية فيا اخواني الرسول عليه الصلاة والسلام امنه وقال لها ييجي. لما راحت لجوزها قالت له انه محمد
بيأمنك؟ قال لها لأ مش مصدق. يؤمنني ايه ؟ بعد كل اللي انا عملته ده ده انا مجرم عتيد الاجرام، مش ممكن. فراحت له مش مصدق. انا لو مكانه اقول لها طب ما ان شالله ما اصدق بقى انا هاعمل له ايه. خلاص انا قلت له ييجي عايز ييجي اهلا وسهلا مش عايز ييجي. احنا ده راجل
كويس قوي ان احنا سايبينه. انما الرسول عليه الصلاة والسلام ما عملش كده. ولكن اخص خصوصية عنده اكتر علامة وهو دلوقتي خارج للفتح ما عندوش حاجة يعملها. ان هو فك العمة بتاعته وكانت عمة قد اشتهرت
وهو داخل المكة اللي الناس كلها شايفاه وعمة عجيبة الشكل يعني كانت بشكل غير معتاد ليبرز مكانه كقائد لجيش الفتح ففك شال العمة والله العزيم ما اعملها انا. افك شاي العمة ليه
واودي العمة فين ؟ انا انا ييجي اكتب له ورق فك شال العمة. قال لها اتفضلي ادي له الشال ده ، قولي له محمد بيؤمنك فلما شاف الشال تعجب قال لها فعلا انا شفته داخل مكة في الفتح بهذا وذهب اليه وقبل ان يصل من بعيد قال له هذه
على مراته يعني. هذه تزعم انك امنتني. واداله المدة. قال له هذه تزعم انك امنتني شهرا فقال انت امن لاربعة اشهر. ليه؟ لان الامان الاول كان امان رسالة من رسول الله
الهي الى عكرمة صلى الله عليه وسلم الى عكرمة. طبعا عكرمة ده اصبح سيدنا عكرمة. ده صحابي جليل من كرام الصحابة كريمة كانت رسالة من رسول الله الى عكرمة. لكن عبال ما مراته راحت وجت كان القرآن هو الذي نزل بالامان. واعطاهم فسيحوا في الارض
اربعة اشهر فكان الامان اوسع وجاء وسمع هذا الامان فدخل وجلس واسلم وقال له بس اللي انا عملته كتير اوي انا مكسوف مش قادر. اللي عملته كتير اوي. فقال له الاسلام يجب ما قبله والهجرة
تجب ما قبلها الحديث اللي هو المعروف. واصبح عكرمة. عارفين عكرمة ده اصبح مين؟ اصبح هذا الشهيد اللي لما قتل قال نفسي في شفطة مية رشفة مية اشرب مية. جابوا له مية سمع واحد جاره بيئن قال له رح بها
لاخي فانه احوج اليها مني. القصة المشهورة. دي قصة عكرمة. وراح للتالت وبعدين رجع لعكرمة وجد ان عكرمة قد مات هذا سيدنا عكرمة بن ابي جهل. فاحنا يا اخواني عنصر البرهان شيء والعنصر التاني عنصر
طمأنة لازم اكلمك وانت شاعر بالطمأنينة. واحد بيقول لك انا لو الناس دول مسكوا الحكم نسيب البلد بيني وبينك الاجابة اللي تناسب نفسيتي انا ان انا اقول له يلا مع السلامة تروح مطرح ما تروح انت انا ما لي وما لك
لكن الاجابة التي تناسب ديني انا ان انا اقول له لا يا اخي والله لا نرضى ان تترك المكان وانت قلق. انت تسيبه او تقعد دي حريتك لكن انا طمأنينتك دي شيء عندي انا يعني انا انا فداء لان تكون مطمئنا. طب ديني بيقول كده انا زعلان اوي يا نفسي
تقول له الكلام ده راجل بيبهدلني يا اخي بقى له ستين سنة. نفسي اقول له كلمتين نقرزة شوية. اه بس وطبعا ما ينفعش اقول مع الاسف انما بس انت مسلم فانت مضطر منهج الاسلام بيقول لك انت مش مكلف بالبرهان فقط. انت مكلف ايضا بالطمأنينة التي تجعل من
استمعوا منك الى البرهان يسمعها وهو عنده متمالك اعصابه يعرف يقيم. مش يبقى قلق فنحفظ البرهان ونحفظ الطمأنينة. طيب النقطة التالتة وهي بالغة الخطر لكنها الحقيقة ان هذا الشعب يا اخواني احنا مش فاهمينه كويس. ليه؟ لان احنا من النوع اللي بيتفرج على التليفزيون
ومن النوع اللي بيقرا الجرايد. ومن النوع اللي بيسمع الجماعة المثقفين. اللي بينكشوا شعرهم ويروحوا يحضروا الندوات وانا مش عارف الحقيقة ده اتفاق ثقافي ولا هي جاية كده. انما يعني انا حتى فكرت النهاردة وانا جاي ما فيش داعي
فاه هذا الشعب مش مقسوم القسمة اللي انتم بتشوفوها في التليفزيون والازاعة والجرايد ده دي منطقة منطقة خصوصية صنعت تصنيع خاص عبر الزمن وبدأت تستخدم اعلاميا. ومنهم ناس صادقين جدا جدا. ومنهم
ناس مقتنعين باللي هم بيقولوه فعلا. انما برضه دول مصنعين. ولذلك انا في تقديري ان الشعب المصري على الاقل بينقسم الى حوالي عشرة عشرين الف وبعدين بقية الشعب كله. دي دي قسمة
قسمة حقيقية فعلا كده. اللي حصل ايه؟ ان احنا نمرة واحد اتنين تلاتة اربعة خمسة عشرة. جالنا استعمار فرنساوي واستعمار انجليزي وجات لنا عملوا ايه؟ راحوا جايبين لنا من ارساليات. تعال يا اخي الكريم في هنا كراسي في الصف الاول واسعة. اتفضل ارتاح
آآ يعني آآ بعتوا لنا جابوا لنا ارساليات من عندهم تعمل مدارس وتعمل جامعات بعد كده وتعمل دور اجتماعية زي دار حضانة وجمعيات لرعاية ايتام وفقراء وغيره. وبقت المجموعات دي بتطلع بتاخد ولاد الناس اللي هم
شريحة معينة من المجتمع يتربوا في هذه المدارس فرنساوي الانجليزي الالماني الانجيلية البروتستنتينية مش عارف ايه ايه ايه ايه وبعدين دلوقتي بقت في ما شاء الله الجامعة الامريكية والالمانية والانجليزية والكندية والفرنساوية وبعدين بدل
هم بيجيبوا لنا بس كمان بدأوا ياخدوا اعزم العقول المتخرجة اللي طلع الاول واتعين معيد بعدين بقت له يدوا له بعثات دراسية هناك. فيروح هناك برضه فبقى فيه نوعية تانية من المخاطبة والتصنيع العقول
وبعدين خلاص بقى هو بيبعت لي ناس وبياخد من عندي ناس يعيد صياغتهم على قد ما يقدروا يرجعهم لي تاني وعمل حاجة تالتة انه ادخل الى مصر زمان المطبعة فبقى بدل ما انا يعجبني كتاب اقعد انسخه او يبقى فيه واحد
حد اسمه النساخ يقعد ينسخ بقى هو عنده دراع تقعد تعمل كده. تطلع عشرات الالاف من النسخ فبقيت ننسخ وهو يطبع يوزع فبقى يوصل اسرع مني. وبعدين الكتب اللي بيطلعها دي بدل ما تبقى كتب خلاها جرايد وسماها
صحف السيارة اللي بتمشي ورق بيمشي سماه كده الصحف يعني ورق. الصحف اللي الورق اللي بيمشي وبدأ يبقى اللي بييجوا علشان يعملوا جورج زيدان وامير زيدان يعملوا الاهرام والمقطم وغيره. وبعدين علشان يبقى فيه ناس
اقعدوا كده وواحد قاعد هنا يصوغ لهم العقول بتاعتهم ده ما كانش موجود غير في الجوامع بس. ما انا قلت لكم بقى المدارس والجامعات هات هم اللي عملوها وبعتوها. ما كانش موجود غير الجوامع. فبدأ يبعت لي جماعة من لبنان يعملوا المسرح. ويبقى فيه سينما الصامتة ثم المتكلمة
في الاخر حصل ايه بعد شوية سنين؟ ان بقى الجمهور بيتلقى من حتى المدارس الوطنية اللي حط المنهج بتاعها آآ سيدنا دانلوب اللي هو المفكر الانجليزي النصراني دا دا كان قسيس من رجال الدين. فاصل
اصبح عندي انا التعليم مش تبع منهجي. والمسرح مش تبع منهجي. والسينما مش تبع منهجي صحف مش تبع منهجي والجامعات مش تبع منهجي. ومدارس الارساليات الخاصة مش تبع منهجي. النشاط الاجتماعي مش تبع منهجي
والبعثات للخارج مش تبع منهجي ومين اللي بيتلقى ده كله مش الشعب. اوعوا تقولوا الشعب. لأ ده شريحة تامة انتقاؤها واختيارها. لان انا مش هعرف انا عايز اوصل للشعب كله صحيح. لكن انا مش هقدر اوصل لكل الناس. فالاب
نصل الى ناس واعملهم حصريا. اعمل عليهم حكر ان هم اللي يتولوا التوجيه والمناصب الكبيرة. بس الحقيقة بعد شوية عرفوا يوصلوا للناس كلها. ليه ؟ لان طلع حاجة اسمها التليفزيون. وقبله طلع حاجة اسمها الازاعة. فبقى كل
كل حد عم الحاج حسنين في قرية كفر مش عارف ايه عنده دراديو جنب جنب ودنه. لا محتاج يروح مسرح ولا سينما ولا يخش ولا يعمل جامعات ولا يقرا وبيعرف يقرأ ويكتب ما هواش امي. بدأ يوصل هذا الفكر اللي هم
صنعوه تصنيع شديد وقوي جدا الى جمهور البشر. الى جمهور البشر. انا على فكرة بس عايز قبل ما اكمل انا عايز اعرف في حد هيبقى عنده اسئلة ولا لأ لان عايز اعمل حسابي في الوقت. انا ناوي اتكلم لحد ما اخلص واقول سلام عليكم وامشي. مش هيبقى فيه اسئلة
فلو فيه انت مش بتيجي لي يوم السبت ولا ما بتجيش؟ ما بتجيش خلاص هضطر اسمع اه هيبقى فيه طيب هسيب هسيب وقت للاسئلة اذا حاضر ان شاء الله. نعم؟ لا لا
احنا عندنا ما فيش ديمقراطية. اه لا لا لا حوار في اتجاه ممكن الناس تنيه يسقفوا مسلا يتبسطوا انما حاضر طبعا ان شاء الله. فبعد ثورة خمسة وعشرين يناير الدنيا باظت
يا استاز ما الواحد مش عارف مش عارف يمارس اه ديكتاتورية طبعا هيروحوا هم قاصين الحتة دي ويعني اه بس سيبك منهم والله ولا يقصوا اللي يقصوه سيبك منهم خالص. خلاص؟ فآآ
آآ اه فبدأوا يوصلوا والله برافو عليك. فبدأوا يوصلوا الى الاطراف. فبدأت تتدنس تلوث طبعا ده تعبيري انا لكن نقدر نخليها بتعبير اكثر حيادية تتغير يعني الافكار تبقى ما تبقاش مرسلة قوي
كده مطلقة وخلاص مستقرة. وبدأوا يشتغلوا كده. الناس برضو يا اخي لسة معصلجة. وبرضه مش عارفين طواعية الكاملة ليه ؟ لان فيه ناس لسة بيشتغلوا لسة فيه واحد بيطلع على المنبر يقول خطبة، واحد بيخش الجامع
واحد ابوه كان راجل طيب وحافز له لسة كلمتين لسة فيه جرايد اسلامية فيه حاجة فيه شيء فاضطروا امام التزام الشديد اللي حققوه برغم الامكانيات الهايلة ان هو بقى ودي من افات بلدنا الرهيبة
انا لو يا ريت كان عندي وقت اكلمكم في الاقتصاد والسياسة والاجتماع انما من افات ولو سمحتم احفزوا الكلمة دي لانها مهمة من افات بلدنا الفزيعة انها ما بتدخلش المعركة الاقتصادية بعناصر الاقتصاد. ولا المعركة الثقافية
بعناصر الثقافة. ولا المعركة الاجتماعية بعناصر الاجتماع. هي دايما تدخل على المجال بما هو اجنبي عنه زي فرض الامر الواقع. مسلا في الاقتصاد السكر بعشرين قرش. لأ قرار جمهوري بانه يبقى بستاشر قرش. ازاي؟ ازاي
يعني الاربعة سقف كل كيلو هتجيبهم تدبرهم اقتصاديا منين؟ دي قضية اقتصادية. ما تلاقيش حاجة اطلاقا وانا فتشت والله فتشت تفتيش عن دراسة اقتصادية تقول ازاي ما فيش. واديكم سمعتم اللي قالوا آآ
وزير الثقافة الحالي انه ان يوسف بطرس غالي كان بيزعم انهم بيحققوا ارباح وهم ما بيحققوش ارباح بس هو عايز يبين انه ادى ده كلام وزير السقافة الحالي. انه وزير المالية عايز يبين ان هو ادى الى زيادة موارد الدولة. فيسند الى وزيرة
الثقافة في عهد فاروق حسني انها حققت ارباح. وبعدين طب ما الارباح دي دخلت في الميزانية هيقولوا لك فين؟ يعوضها ان انا بقى اول ما قال يعوضها من كل حواس انتبهت. عايز اعرف الشيء اللي انا ما لقيتوش في اي دراسة اقتصادية دي يعوضها بي. تلاقيه
في الاخر بيعوضها من قبل ما اقول لكم بيعوضها منين اقول لكم تعبير بالبلد دي كده بيعوضها من بح. من عجز الموازنة. ان الوزانية في الاخر فيها عجز فيقول خلاص آآ ارميها على عجز الموازنة
فانا اقول ان الوزارة دخلت ميت مليون وهي ما دخلتش ولا مليم وبعدين اقول مية مليون دول في البراح ده. حاجة يعني وده كلام الراجل وزير حالي مش مش من زمان ولا حاجة. احنا كل مجال اقتصادي وعلى فكرة معلش انا هخرج سنة في الموضوع ده لان
الموضوع ده يهمني. حاولوا يا اخواني تقولوا لكل الناس هذا الكلام. اي معركة في مجال من المجالات لازم تلتزم بادواتها. يعني بنتكلم ثقافة نتكلم ثقافة. بنتكلم اقتصاد نتكلم اقتصاد. بنتكلم سياسة نتكلم
انما تقول لي زي النهاردة بيتاجروا علينا وبيخدعوا الناس وبيضحكوا عليهم والناس مع الاسف لسة لغاية دلوقتي بعد كل الوعي اللي بنقول عليه بيتضحك عليه. ييجي يقول لك مسلا ايوة يا عم. ما هو الاخوان المسلمين عايزين الامور تخلص بسرعة لان هم اللي جاهزين وغيره
مش جاهز وما فيش احزاب فبالتالي عايزين الدنيا تمشي كزا وكزا. طيب ايها النصابون. لما انتم ناس محترمين اوي كده وعايزين العدل النهاردة بعد تلت شهور وشوية من التلات شهور وشوية فين اتاحة حرية الاحزاب لغاية دلوقتي ما تخلي الاحزاب التانية
بقى تطلع عشان تشتغل وتلحق توضب امورها. حزب الكرامة المحزور ده ما سمحتلوش ليه؟ ما طلعتش ده انت طلعت قانون عشان نعمل حزب محتاجين اربعة مليون جنيه على الاقل اعلانات وتصديقات والحد الادنى هو مقر حتى لو اوضة فوق السطوح
فضلا عن انهم يبقوا مليون ولا غيره. طيب انت بتقول اللي مش عايز اخلي الجاهزين ينفردوا بالساحة. هات التانيين اسمح لهم. انما تفضل تلات شهور ما بتسمحلوش ما تقومش وبعدين تيجي تتاجر علي بان انت ما بتسمحلهمش. بانه اصله مش مسموح لهم يا عيني فما لحقوش يجهزوا نفسهم. واحنا نصدق عيب
او حزب الكرامة ده اهو لا اسلامي ولا ده يعني ابعد البعد عن المنهج اللي هو الاسلاميين والمتأسلمين والاسلام السياسي والكلام ده كله. ناصريين خالص انا بقول لك ما بتسمحلهمش ليه؟ ايه اللي يخليك ما تسمح لهمش؟ ويا ريت الاحزاب بس بعد تلات شهور وشوية
حصل اي تعديل لقانون الصحافة علشان حد يقدر يطلع صحيفة بشروط اسهل من شروط عهد حسني مبارك؟ لأ لغاية دلوقتي ابقى وريني شطارتك تعرف تطلع صحيفة من غير الشروط الرهيبة. المجحفة لو كان مصطفى امين وعلي امين موجودين دلوقتي
يعني كانوا بقوا بقوا همل مهملين زي اي شاب النهاردة مش عارف يبرز قدراته. انما التاني كان بيطلع طلعت حرب قل له خد قرض مش عارف كم يطلع به صحيفة كفرد. واصبحت قلاع صحفية في تاريخ البلد. انما لغاية النهاردة تلات شهور
ما تخلي الناس الخرس يتكلموا. خلي الشيوعيين يا اخي يتكلموا. خلوا الناصريين يتكلموا. خلي الليبراليين يتكلموا. خلي يقول لك لا لا لا. اصل بصراحة عهد حسني مبارك كان هايل. سمح لليبراليين يطلعوا صحف ولليساريين يطلعوا صحف. والوحيدين اللي مش مسموح لهم يطلعوا صحف الاسلاميين. فحلو قوي
كده اسكت ربنا يسترها خلي الدنيا خلي دول الخرس الوحيدين. يبقى مش بيتاجر علي بيتاجر علي بايه؟ هو قانون الجمعيات بتاع عهد حسني مبارك بعد ميت سنة مع ان كل حاجة من دي يا اخواني محتاجة سطر واحد. بل سطر واحد يجمع السماح
احزاب الصحف والجمعيات بلا قيد ولا شرط. مسلا خمسين واحد للحزب وعشرين واحد للجمعية. والصحيفة ولو فرديا مع الاخطار وبعدين تبقى تراجع الامور بعدين. خلي الناس يا اخي يتكلموا يا شيخ. قانون الاجتماعات العامة وقانون الاجتماعات العامة مليان عورات
عورات وياما شرحنا هذه العورات عبر المؤتمرات الطويلة في مكان هنا يا فندم اتفضلي. فعبر المؤتمرات الطويلة عبر السنوات الطويلة المترامية ومع زلك قانون الاجتماعات العامة لم يحدث فيه اي اه
اي اي تعديل حتى الان. ليه ما تخلوا الناس يجتمعوا لأ يطلع قانون بس عشان الاعتصامات يقولوا بس اطمنوا ده مش عشان كت ناس تانيين وحشين هو اللي هنطبقه عليكم. والحكم اللي فات كان بيقول كده. كان يطلع قاعدة عامة
ويقول في السر يقول لك لأ ده مش عشانك انت. طب ما تكتب انه مش عشاني. يقول لك لأ ما اكدبش عشان برضو يفضل يمكن افكر استخدمه عشانك. نفس النظام
مع الاسف الشديد وبالتالي لا المعركة الاقتصادية بقيت اقتصادية ولا سياسية بقيت سياسية ولا الثقافية بقيت الثقافية وانما قرروا يدخلوا عليها عنصر الامن. عنصر الامن يعني يمنع الجوامع مسلا يمنع الصحف يعمل اعتقالات
يعمل فاصبح فيه تشوه. التشوه ده عبارة عن ايه؟ ان نص الناس يسمح لهم ونص الناس لأ. نص التفكير يسمح له نص التفكير لأ نص الكلام يسمح به ونص انت عارف يا اخي الكريم لو حد جه قال لي انا امنعك ان تتكلم في الاسلام وقعدت عشر
سنين يمنعني اني اتكلم في الاسلام. ده عندي اسهل من ان هو يسمح لي اتكلم في الاسلام بس في النص منه لان في الاخر لما ييجي وقت الحرية واكلمك عن النص اللي كان محزور هتقول لي ايه ده انت جايب ما احنا طول عمرنا عارفين الاسلام هو ده الاسلام انت بتقول كلام اصلا عمرنا ما سمعنا عنه
لان انت زورت قلت لك مسلا الاسلام هو الصلاة. المفروض جمبها مسلا احط ان الاسلام مسلا هو القوانين الاقتصادية انت منعتني اقول الاسلام هو القوانين الاقتصادية زي تحريم الربا والاحتكار وغيره وايه وخلتني مجبر اقول الاسلام هو الصلاة بس. لما اجي بعد عشر سنين
يقول لك والاسلام كمان له دخل في القوانين الاقتصادية تقول لي وبعدين بقى في الكلام اللي ما حدش سمعه طول عمرنا ده. ده كلام ما ينفعش. والدولة الحديثة لانك ما سمعتوش انما واقع الامر ايها الاخوة عندما اريد ان اعود الى سياقي ان هذا الشعب
كما قلت لكم باستثناء شوية الالاف اللي انا حكيت لحضراتكم عنهم. ولزلك انا دايما لو حد تجرأ انه يناقشني في هذه الفكرة اه والله. ما هو ده باكسبهم فورا هاقول لك ازاي. ولا بيعرفوا يقولوا حاجة معي. ليه
حكمت خلاص يعني. لا حكمت فزلمت. خلاص؟ اول ما حد بيقول لي كده فورا انا راجل بقى محترف ايه فصل الخطاب. اقول له ايه رأيك؟ تعال اقعد جنبي هنا وتبقى ندوة انا وانت في منازرة
وقل له كلام جامد اقول له يعني لو جدع لو يعني كده بس اختار انت اي مكان في مصر في اي شارع ولا حارة ولا قرية ولا اي حاجة. وقل كلامك الصح ده وانا اقول كلامي الغلط ده. وقل لي فين
المكان اللي الناس فيه هو ده اقتناعها وليس هو ده. لا يوجد. والتحدي قائم. ولو هو مش عايز يختار انا اختار اماكن فعلا الشعب المصري كل الذي عنده هو تساؤلات عن امور غامضة. يقول لك
مش واضح عندي كزا ممكن تجاوبني عليه مش واضح عندي كزا ممكن تجاوبني عليه ولزلك يا ويل هؤلاء المناوئين ازا سمح بشوية سنين بسيطة سنة سنتين تلاتة هيحصل ايه؟ الناس
الاسئلة وهتجاب وهيحصل ان الناس تتكلم مع بعض وصحف هتكتب وهيتضح الحجة هتلاقي كله الانحياز ظهر لانه انحياز عقلي في برهان منطقي رائق ما فيهوش الوهم. فورا الناس تحتاج ان تجلي الغموض بس
انما عقائدهم موجودة. اي قرية في مصر اي حي شعبي او غير شعبي. اي نادي اي حتى نوادي البنوك نوادي البنوك اللي اللي بيقال ان الناس اللي فيها بيتعاملوا السياسات المالية المحرمة اي مكان في مصر اي شيء زي ده تلاقي تحيا العقائد من جديد ببس ازالة
لبس والغموض. سين جيم سين جيم سين جيم سين جيم خلاص. ولذلك كما قلت لكم وانا اتكلم جادا وان بدا الامر في سورة من التبسط انما فعلا فصل الخطاب ان انا اقول لحد ما تناقشنيش هنا في قاعة مغلقة. اختار اي مكان
يمكن انت صح على فكرة وانا اللي غلط انا ما عنديش مانع انما انا باكلمك الانحياز الشعبي لايه؟ فستجد ان هذه هي الحقيقة. لذلك يا اخواني ثقوا في هذا المنهج ان احدا لا يستطيع الا بالخوف او
بوهم او بالاستعجال او بالشوشرة. لكن بدون هذا احد لا يستطيع ان يقف في مواجهة هذا المنهاج ابدا من الناحية المنطقية البحتة. واليكم الامثلة الدامغة الواقعية الاتية المحددة لان الله يقول لان النبي عليه الصلاة والسلام يقول لن يشاد هذا الدين احد الا غلبه الدين
ما فيش مخلوق هيعرف ينبري في لحظة من اللحظات وريني في التاريخ كله. واليكم الامثلة الاتية في ايه جاز لاني هدخل في الاسئلة على طول لانه الحقيقة الوقت محدود شوية. نمرة واحد اتحاد الدولي للبنوك الاسلامية
عمل دراسته في سنة تمانية وسبعين. مشي بها هنا على كبار اساتزة الاقتصاد والتجارة ونائب رئيس الوزراء للاقتصاد ووزير المالية ووزير الاقتصاد ووزير ووزير ووزير. فكلهم نظر في الدراسة تتكلم عن البنوك الاسلامية وقال ايه يا ابني ايه الكلام ده؟ ايه انتم عايشين فين؟ انت فاكر ان انت جاي تطلع لي رح يا حبيبي رح امش
ايه هتعلم العالم؟ انت بتطرح نزرية مقابلة لامريكا وروسيا الاتحاد السوفيتي وانجلترا وفرنسا ودول العالم المتقدم وانت بقى اللي جبت ما لم تأتي به الاوائل فخرج الراجل يا ولداه حاسس ان هو كلامه مسفه يعني. فسافر انجلترا وسافر ست دول اوروبية. انا اسف سافر
عديد من الدول الاوروبية فازا بهم نمرة واحد ينبهرون بهذا الطرح وثانيا تصدق عليه ست دول اوروبية تصدق عليه على انه من النظم المعتمدة عندها فعاد الرجل هنا في قاعة هنا في مركز
الاقتصاد الاسلامي في ثمانينيات قال هذا الكلام قال ادركت ان العقول التي اعتادت ان تكون تابعة تعرف الطفل الصغير لما يخاف مش بيجري من الخطر. بيجري على ابوه او امه. سواء ناحية الخطر او عكسه
العقل الذي تربى على انه تابع يبص للعالم كده. الفكر العالمي شكله ايه؟ ولازم يبقى شبهه انه خايف من الاستقلال. احنا لسة في طفولة او في مراهقة من حيث الثقافة والفهم. نفس المسألة
حدثت لي انا شخصيا. طبعا الواقعة دي صاحبها هو الدكتور احمد النجار اللي هو كان اول امين عام لاتحاد البنوك الاسلامية اللي مقره قبره وصدقت البلاد الاوروبية كما قلت لكم وهذا مؤتمر رسمي آآ مسجل يعني مسجل صوت وصورة فيديو يعني موجود
اما الذي وقع لي انا شخصيا فوقع لي وهذه واقعة احب كثيرا ان يعني ان احكيها لانها ايمن عملت لي نوع من من رد يعني الشعور بالراحة وبالسعادة. في في الادلفيا في امريكا. جاءني رجل
قال لي يا مولانا مش هينفع بقى حكاية ان الربا حرام والبيوت احنا عايشين في امريكا. وانا بقى انا واحد بني ادم واحد وجاي دول العالم التلتاشر مش التالت ويدوبك وصلت هنا وعايز اشتري بيت. لو ما اشترتش بيت ادفع خمس تلاف دولار ايجار كل
كل شهر خمس تلاف دولار ومع زلك يبقى علي ضرايب. انما لو اشتريت بيت ادفع تلات تلاف دولار بس في الشهر ما يبقاش علي ضرايب. بالله عليك يا مولانا الاسلام هو اللي يجي لنا من القرن اللي مش عارف قد ايه ويتعبنا ويهد حيلنا كده. لازم يبقى في
البلاد اللي احنا فيها كلام قوي على فكرة ويهز وانا هقول له ايه في مواجهة امريكا هقول له ايه وده راجل غلبان كان بيشتغل هنا قبل ما يسافر كان بيبيع لمون في ميدان الكتكات. اه بجد والله. وراح يشتغل هناك في تيجي
النهاردة واحد بياع لموند اقول له اقف في مواجهة امريكا. لكن انا قلت له اقف في مواجهة امريكا. واسمعوا يا اخواني اسمعوا وطبعا الوقت ضيق مش هقدر اقول لكم مسلا عشرين تلاتين مثال. انما اسمعوا عشان تشعر احنا
وحشين قد ايه وحشين احنا. قلت لهم هاتوا لي ورقة. جابوا ورقة قلت لهم يا جماعة في المشكلة دي مشكلة الاخ ده لوحده طبعا مش كده ولا في حد تاني؟ فطبعا آآ كله لأ لأ احنا كل دي مشكلة كل الناس
وعايزين هياخدوا خلاص فتوى فتوى بانه ينفع. ففرصة. فقلت لهم طيب احنا هنكتب اسماء الناس اللي عايزين اشتروا بيوت بهذه الصورة واتفضلوا آآ بس كل واحد يوقع على هذا الطلب. طلب شراء بيت كزا كزا كزا. وجمعنا اسماء بالعشرات
وخدت هذه الاسماء. والله يا اخواني والكلام موجود باسمائه وممكن تدخلوا على النت تجيبوه مش محتاجين تسافروا امريكا. يعني ما فيش مع ان انا باحب الحاجات اللي ما حدش يقدر يتأكد منها لكن زي بعضه. خلاص؟ فخدنا الاسماء وفي اليوم التالي وانا كنت مجرد زائر انا بروح
مسلا اربع خمس تيام وارجع مش اكتر من كده انما في اليوم التالي رحنا الى احد البنوك الكبيرة هناك. والتقينا برئيس البنك او رئيس فرع يعني ما اعرفش الحقيقة انما هو اكبر من رئيس فرع وليس الرئيس العام تقريبا قطاع او شيء من هذا القبيل. فذهبنا اليه
قلنا له الوقتي احنا معنا ورقة فيها مسلا ستين او سبعين راغب في الشراء عين انفتحت ده كنز. ستين صفقة هيعملها البنك. ولكن دول لهم شرط بسيط انهم ما يحبوش يتعاملوا بالربا. فبالتالي
بدل ما انت هتشتري البيت بميت الف. وتقسط لهم مية وخمسين الف هي هي هتشتري البيت بميت الف وتبيعه لهم بمية وخمسين الف. انت كسبت نفس المكسب بس طبقا للعقد الاسلامي ده
ونزرا لان احنا عارفين ان انت ما دام هتشتري وتبيع محتاج تقيم البيت هنحط لك مبلغ يساوي مسلا خمس تلاف زي اتعاب المهندس اللي ممكن يقيم البيت عشان البنك يبقى مسؤول عنه عشان ما يتهدش ولا حاجة. فهل يعني ايه طلباتك لو حبينا نمشي العقد ده
فالراجل سمع ويعني مش فاهم اوي محتار وبعدين في الاعلى مش فاهم افتكرنا ان هو مش فاهم ان احنا نشرح له فازا به بعد شوية يقول كلمة بسيطة يقول طب يعني وليه لا فين المشكلة
بس. لم يجد مشكلة بين النظامين امريكي وفي القرن العشرين ولا الواحد وعشرين دلوقتي احنا وكده. انما احنا عقول اتعلمنا التبعية. اتعلمنا انه ان في حاجة اسمها الدولة الحديثة والحداثة والليبرالية فبقينا عاملين زي واحد جا له المحضر عشان يحجز عليه لانه عليه متين جنيه
دين وهيتحجز عليه وهو وارس من ابوه وامه شوية كراكيب وحاجات ومش عارف صندوق بتاع الايه وكده. ولانه ما فتحهمشي ما يعرفش ان الصندوق اللي ابوه سايبه له ده صندوق مليء بالمجوهرات. فيتسول متين جنيه وهو عنده صندوق مليء بالجواهر طب
ما تفتحه وتلمعها وتعيش. يا ابني حرام عليك هذا الظلام الثقافي اللي شايف فيه النص والنص التاني ولم تقرأه وابدا هذه دعوتنا الى الناس. واسأل الله عز وجل الرشاد والسداد والصواب. انا هجاوب بسرعة الورقتين تلاتة دول
بعدين اه اسمع من حضرتك اولا لو اه عشان بس انا ايه احسن انا مع ان الطغيان زي ما قلت لك لكن لاحسن يفتكروا طب خلاص لا لا يبقى مش هسمع
انما اسمع من اللي رفعوا ايديهم. هسمع لأ لأ يا فضيلة الشيخ طيب هنأجل الورق ده لانه مش في الموضوع ده في موضوع اخر مهم برضه بس يعني اتفضل يا اخي الكريم. اهلا وسهلا
مش في حاجة يعني احنا لما نيجي نرجع يا ريت يعني حس ان هو طلع من يعني عايز العضلات جزاك الله خيرا. واضح جدا جدا. اتفضل. اتفضلي بقى اصل الوقت مش هيروح يكفيني وبعدين اصل في بعض الاصوات مش عايزها تظهر. انا هقول لكم كل
اللي اتقال وهجاوب عليه. يعني هقول لكم السؤال ايه والجواب ايه بس عشان الوقت فعلا. اتمنى جدا ان الشريعة ربنا هو اللي يطبق علي التيار الاسلامي مستنين فيهم في بعض الفهم انا نفسي ما احبش ان هو يحكمني فما بالك غير
شكرا برافو هايل ربنا يكرمك اتفضل مسجد النور حاضر ده موضوع الموضوع بس ماشي. حاضر. طيب اتفضل طيب تفضل الاتجاهات وكل واحد له كلام طيب الحمد لله الوقتي اتفضل اتفضل
تعقيب اهم. قريت خبر ان اه ما هو المواقع الامنية دي احدى العناصر احدى العناصر لا لا مش الوحيد هقول لحضرتك ده اصل انا رجل قانون انا يعني فانا محامي فانا فمش احدى العوائق في عوائق
السؤال ده حضرتك. ايوة. آآ احنا عاوزين آآ يعني الحكم الاسلامي هو ازاي احنا عايزين نحكم الحكم ازاي من جوة وكلهم زعموا الصدارة والباقي هما كهرباء عايزين نطبق كده واحنا من جوانا احنا كله حاضر
طيب طب انا معلش فيه حد آآ عنده كلام ضد اللي انا قلته خليني عايز ابدأ باللي هو ايه مش اسئلة بالكلام اللي ممكن يكون معترض على شيء. اه ده احنا عايزين اسمائهم ضروري ان احنا اتفضل الاخ اللي اخره
هل حضرتك بتنصل ما بين التبعية ان الواحد يبقى زي ما بيقول كده ايه متفتح على الفكر الاخر بيتكلم دي جزء من زي ما حضرتك بتقولي كده النص التاني من من الاسلام فما كناش شغالين عليه. فاحنا عندنا حتى نقص في المراجع واضح جدا خلاص
المعترضين في حوار بقى ما بين ما ينفعش كل سنة وانت طيب يا اخي نازلة من ربنا عن الشريعة الاسلامية. هي نازلة في القرآن الكريم بتخبط عشان نطبقها يعني مش ايات ان احنا هنقراها وكل حرف بعشرة. ايه العلاقة يا دكتور؟ او المفهوم يعني ايه العلاقة ما بين الايات كلها
في تطبيقها للدولة انها تبقى ماشية الدولة كلها بمعنى مسلا انا مسلا اه قانون نقل الاعضاء نقل الاعضاء فضل فترة طويلة ان هو ايه ان هو تطلع فتوى على قعدنا فترة طويلة هل الفترة ديت واحالت وكان حلال يعني طب ما الفترة ديت كان في ناس
هل هل الاسلام كده بقى عاقل؟ تمام. حاضر حاضر. حاضر. في اي اعتراضات لا لا مش هسمعك انت لا انا عارفك كده بسمعك في البيت اتفضل. بالنسبة عايزهم يجتمعوا يعني ويبقوا كويسين اجتماع
كويس كفاية كده عشان انت خنتك للاخر مش هخليك تتكلم اتفضل قول بس يعني ايه انا عشان عندي وقت طيب فانا هجاوب الاسئلة دي الاول. وغالبا مش هقدر اسمع حضرتك كما هو واضح مع الاسف. فانا اسف انا قلت لك اول واحد انت اللي انت اللي
اشكرك ربنا يبارك فيك. بصوا يا اخواني اولا انا اسف جدا انه نزرا لضيق الوقت ساضطر الاجابة اللي هي مش وافية. وآآ ولكن اللي توضح بقدر المستطاع. لان مع الاسف الشديد انا مضطر
الاسلام كنصوص فعل هي مقدسة اية؟ حاضر يا رب. حديث حاضر يا رب. مش عايزة كلام. انما بقى انا عشان اطلع من الاسر بتاع ان الاية والحديث مقدسين اقول ايه؟ اقول لك ايه؟ اقول لك بس بفهم مين؟ فهم ده ولا ده ولا ده
طب فهم الازهر ولا الجماعات الاسلامية ولا طبعا تسمعوا الكلام ده على طول. اخر وفصل كما قلت لكم مع ان الكلام ده يستحق لقاء مستقل مطول. ورائع وهايل يعني نتكلم فيه وانا
سبق انه حدثت اه اه يعني مناظرة مع اه بعض يعني المع الاسماء في هذا المجال اللي هي بتتكلم عنه ومناظرات مسجلة وموجودة اظن تقدروا ترجعوا لها موجودة يعني. اسماء بس مش عايز اتكلم عنهم دلوقتي لكن يعني معروفين
انما انا هقول بند واحد بس عشان ابقى جبت من الاخر وهو انه طب زي بعضه. الناس مختلفين في المفاهيم في الاخر ما هو الاسلام؟ هو الحد الادنى اللي هو غير مختلف عليه. القاسم المشترك
الناس اختلفوا على خمستاشر اختلاف لكن في الاخر في جزء ما فيش اختلاف. يعني مسلا الزنا في حد قال انه حلال؟ ده اسمه الشرعي واسمه الحداثي. اسمه الشرعي المعلوم من الدين بالضرورة. واسمه الحذافي القاسم المشترك الحد الادنى. هو ده
اللي الاسلام السياسي والمتأسلمين وهو ده اللي هم عايزينه. يقول لك انا بس مش عايز غير المعلوم من الدين بالضرورة. الخلافات دي يا سيدي انا خلاص هاخد اقل حاجة في مش عايز حاجة. انما هم بقى عايزين يقول لك ايه؟ عشان اقول لكم يعني. يقول لك
الفقهاء اختلفوا في الموضوع الفلاني على الف وباء وجيم. فيا ترى انا هطبق الف ولا باء ولا جيم ويروح هو عايز يخلص من كده الى انه ما يطبقش الف وبه وجيم كلهم. مش يطبق الحد الادنى. يعني واحد مسلا
مسلا هضرب لكم مجرد مثال يعني. واحد قال ان السجاير حلال والتاني قال السجاير حرام. واحد قال الموسيقى حلال وواحد قال الموسيقى حرام واحد قال مش عارف ان ايه الرسم ما اعرفش ايه حلال وايه حرام ما احنا ممكن تاخد بالحلال. خلاص
ماشي ما هو لانه ده فيه فقيه معتبر قال بهذا. انما لما ييجي مسلا في الحجاب حجاب المرأة ما حدش ابدا قال ان الحجاب ما هواش فريضة. الا الصحفيين بتوع روزاليوسف. هناك
ما فيش علماء قالوا يعني لا يوجد ولا ولا آآ ولا واحد ما فيش حد قال كده خالص. مين اللي قال كده؟ ناس من الجماعة اللي بيكتبوا في الجرايد دول بس
واللي عنده غير كده يقول لي لأ فلان الفلاني ما فيش فلان ما حدش قال. فبالتالي انت مش هتطبقه ازاي دي حاجة تانية هتطبقوا ازاي؟ دي حاجة تانية. انما انا باكلمك على المبدأ بس. من غير تطبيق خالص كده. فما يقولوا لكوش الاسلام بتاع مين؟ الاسلام اللي هو بتاع حضرتك. الحد الادنى اللي ما فيش حد غير
بيقول بس عالم مش واحد من من عرض الطريق. النقطة التانية اللي قالوا ان احنا بنحب الاسلام قوي وبنفسنا الشريعة قوي منهج اوي وكزا ولكن التطبيق ازاي لك حق. المبدأ غير التطبيق. والمبدأ غير
طريقة التطبيق طريقة التطبيق مش انه الاسلام اكتمل اروح جايب اطبقه كله كلا واحدا لأ الاسلام له حتى في التطبيق طريقة. فمثلا الرسول عليه الصلاة والسلام قال للرجل انت رايح للناس الفلانيين. اخبرهم ان الله قد افترض عليهم نمرة واحد كزا
انهم اجابوك لذلك فاعلمهم ان الله قد افترض عليهم نمرة اتنين. فان هم اجابوك فاعلوا. له طريق الطريقة دي برضو لوحدها محتاجة محاضرة كاملة اني اقول لكم الشريعة الحلوة اوي اوي اوي لها طريقة في التطبيق بالشريعة برضه
مش بفكر حديث ولا حاجة بالفكر القديم كتاب الاحكام السلطانية الاسم القديم ده. ده لما تيجي ترجمه في العصر الحديث واحكام السلطة احكام السلطة احكام الحكم في الكلام ده لما تقراه تقول يا سلام ايه ايه التيسير ده معقول بالسهولة دي
فانا عايز طبعا انا ما جاوبتش على السؤال لان الاجابة محتاجة محاضرة انما انا قلت بالمح وهو انه فعلا مبدأ التطبيق غير كيفية التطبيق ولذلك اللي قال ان انا فكر من يطالب بالتطبيق يخيفني اقول له وانا ايضا اذا وجد ما يخيف فانا معك في انني اخاف
منهم ولكن هم لا يقولون ما تتصوره. وعشان كده انا قلت المناقشة لانها تبين انه ما من تواد ورحمة وبساطة وتلمس شف الفقهاء السلف الصالح يقول تلمس طاقة البشر. تلمس طاقة القبول. انما احنا ولا بنقرا اسلام ولا عارفين
فكرة عشان كده بنقول من عندنا. آآ ولزلك اللي قال يا ريت احنا عايزين نرجع الاسلام بس يا ريت لما نيجي نرجع الاسلام يبقى باستراتيجية وبطريقة لانه الاسلاميين انا حاسس انهم فارضين عضلاتهم مش فارضين عضلاتهم الا في المبدأ. انه نحن نريد الاسلام. انما في التطبيق
بالعكس التطبيق ضد فرد العضلات. الرسول عليه الصلاة والسلام لقى واحدة بتعمل حاجة زي مسلا انها بتلطم بتصوت عشان ابنها مات قال لها حاجة زعقت له. عمر ابن الخطاب قال لها فقال له دعها يا عمر سبها. ده لسه المسألة
وقريبة مش هينفع ايه ده! طب يا رسول الله ده انت اللي قايل ان ده حرام. سبها ازاي؟ تلمس طاقة البشر. يا عائشة لولا ان الناس دول لسة طالعين من كفر جديد وهيقولوا ايوة يا عم الراجل جه مسك مكة اول حاجة عملها هد الكعبة فهمت غرضه بقى لولا كده كت انا هدمت الكعبة
وبناتها صح لانها مبنية غلط. انما انا مش هعمل الصح هسيبه شوية لحد طاقة البشر. فما فيش ما فيش حد فارد عضلاته الا في المبدأ الحقيقة قد يكون التعبير احيانا انما صدقوني الحكمة والمنطق والبرهان والرحمة والجمال
الشيء اللي ما حصلش كله في هذا المنهج بس لو الناس يعرف يسمع يسمع انما اذان عليها وقت ما فيش فايدة. هل دولة اسلامية ام مدنية بحرية العقيدة؟ لا دولة اسلامية. ازا كنت اسلامي
ان الدولة الاسلامية المدنية من صفاتها من شرائطها من اللي هي يعني ايه مدنية؟ عندي انا. مع ان المدنية ده تعبير كمصطلح غلط انا رجل قانوني وبقول لحضرتك ده مصطلح غلط انما يعني اهو اللي بيقولوه. المدنية معناها ان الناس هم اللي يختاروا حكامهم سواء برلمان او رئيس
او اي حاجة وانهم يقدروا يحاسبوا حكامهم استجواب وطلب احاطة وسؤال وغيره ومن اين لك هزا ونمرة يقدروا يعزلوا حكامهم. ويبقوا متساوين بين بعض في كده. ما فيش واحد يقول انا اصلي آآ راجل آآ مسلا
عالم فانا صوتي احسن من بياع اللمون لأ. تساوي الناس في انهم يختاروا يحاسبوا يعزلوا. الكلام ده من من مخالفته حرام اصلا فدي المدنية من الناحية دي. انما كون ان يبقى الكلام مبني على احتمالية. وعلى فكرة الاسلامية نفسها اختيار بشري
ودي النقطة اللي ناس كتير مش واخدين بالهم منها. ان الاسلامية معناها الناس اسلموا. هو انت اسلمت بالعافية؟ ما انت مسلم. فالاسلام اختيار بشري مع زلك كل عنوان من ده محتاج وطبعا انا شايف بعض اخوانا الكرام اللي موجودين معي كل يوم سبت. احنا بنتكلم في هذا
في مسجد في ميدان الدقي اسمه اسد ابن الفرات. والله بعد العشاء لغاية دلوقتي بس يعني احتمال نخليه بعد المغرب بعد اسبوع كده لانه في ناس بتقول بيحبوا يروحوا بدري فان شاء الله دي موضوعاتنا هناك في ميدان الدقي
في مسجد اسد الفرات وفي كراسي للي عايز يقعد على كراسي. في كراسي وفي مكان للنساء وفي عصير في الكشك اللي جنب الجامع. لا لا لأ خلاص مش هقدر معلش. لا لا ولا حاجة خالص انا لازم انا الحاجة الوحيدة اللي فاضلة ان انا امشي فمعلش. آآ فهل دولة اسلامية ام مدنية
لا هي دولة اسلامية ازا كنت مسلما انما دولة انما واحنا ناس وعلى فكرة آآ مش كنتم في سانوي انتم ولا ايه؟ في سانوي كانوا بيوزعوا على ناس حاجة اسمها اطلس. افتح اطلس كده. اول صفحة فيه تلاقي ايه؟ تلاقي اعلام دول العالم. شف كده عدد الدول اللي حاطة الصليب شعار
العلم كتير احنا بس مش مسقفين احنا مش فاهمين العالم كله ماشي بطرق معينة واحنا فاهمين ان احنا العالميين والاسلاميين دول هم اللي هم دول اللي مش فاهمين حاجة. لو ترجمنا بس دستور السويد والنرويج والدول اللي فوق دي فنلندا
بس والله ده ممكن يبقى نشرة هو ده برنامج الاخوان والسلفيين ويقول لك خد ده في في في موضع الدين عند احنا غلابة بقول لك القضية قضية ثقافية بينا وبين الناس دول ما بيقروش ما يعرفوش حاجة. لا عن الدين ولا عن الثقافة العالمية. وبيدعي يلا معلش
كيف تريد الحكم ويوم تلاتين فصيلة؟ انا قلت لحضرتك بقى ان تلاتين فصيلة هتبقى ما هو اي حاجة فيها اختلاف الشرع بيقول ولي الامر هو الذي يحسم الخلاف. في نفس الوقت قلت لك الحد الادنى المسألة واضحة. انما افرض فيه حاجة اسمها الجهاد والسلفيين والاخوان والجماعة الاسلامية
وكده وفيه غيرهم يا اخي. فيه رفعة السعيد والسيد البدوي مش عندهم لجان دينية ممكن يطلع دراسة تقول اقول والله دي دراسة كويس مع ان ده مش ايدولوجيتهم لكن هو لقى هجمة الاسلاميين فعمل بحث بقى كويس عشان يقنعهم. يمكن يقنعني اكتر حاجة والاقيه. ابسط حاجة لطاقات
ما فيش اي مشكلة. هم فاهمين يقول لك احتكار الاسلام وما فيش ولا اسلامي قال احتكار الاسلام. هم اللي بيقولوا كده ويردوا عليه. يقول لك هؤلاء يا رب انهم يحتكرون الحق ويقول ليس هناك احتكار للحق. ازا كان ما فيش حد قال كده اساسا. فسيبك انا بقول لك دي مشكلتنا مع هؤلاء
ثقافية وليست اكثر من هذا. التبعية الفكرية غير التفتح على الفكر الاخر؟ طبعا. طبعا انا لازم اشوف المناهج العالمية دي قالت ايه في جميع طبعا التفتح بالعكس ان انا اسمع وقد اجد عندهم لانه يا اخواني خمسة
تسعين في المية من حياة البشر الشريعة سمتها مساحة العفو والبراح. كده بنص يعني بنص الايات والقرآن خمسة وتسعين في المية متسابة لكم يا مسلمين. فالخمسة وتسعين في المية دي تفتح ثقافي على ثقافات العالم. خمسة في المية بس هي اللي بتقول لك
ما ينفعش يبقى فيه شزوز جنسي. ما ينفعش يبقى فيه خمرة. ما ينفعش يبقى فيه زنا. بس. ما ينفعش يبقى فيه ربا. ما ينفعش يبقى فيه قمار. ما ينفعش انما
تروح لاس فيجاس تعمل نوادي قمار ولا يروحوا يعملوا في هولندا يقطعوا الحشيش على الرصيف زي البسبوسة زي خرط البسبوسة ويبيعوها للناس ولا تبقى امريكا نصها ممنوع فيه الحشيش ولوس انجلوس وكاليفورنيا فيها حشيش ولا كده. ده عند الاسلام دي خربطة عقلية. انما لما تشيل
شوية الصغيرين دول الاسلام بيقول لك صراحة خمسة وتسعين في المية من حياة الناس عفو يعني براح انا باقول لك عفو اللي هو التعبير الاصطلاحي اصولي وبقول لك البراح التعبير بالبلدي لو سمحتم دوروا شوفوا الالمان واليابانيين والصينيين بيعملوا ايه ويشوفوا احسن حاجة ايه. حاجة واضحة زي الشمس
والله الكلام ده كان ابويا الله يرحمه يا رب كانوا بيقولوا لي وانا في اولى اعدادي. ولزلك انا اتعجب لما حد يبقى فاهم غير كده يعني حاجة عجيبة. انما عارفين ليه هم فاهمين غير كيانهم ولا بيقروا اسلام ولا بيقروا ثقافة العالم. لا ده ولا ده
دول ناس عالة على مش على موائد على ما يتساقط من على الموائد من فتات. يقول لك يا امريكا روسيا كزا لأ الاسلام وبس فقط. وانا الملك فيصل راح نادي السقافة نادي الصحافة العالمي مش هقدر احكي لكم القصة دي. بس راح نادي
الصحافة العالمي بتكلم راجل بجلابية ودقن كده ولابس عقال وجاي من العالم الثالث من عند الجمل والمعزة والصحراء والخيمة فطلعوا له قالوا له انتم معقول آآ انتم همج. معنى الكلام ده. انتم معقول في المدنية الحديثة والقرن العشرين وكده وبتقولوا كزا كزا. رد
عليهم رد الله يرحمه والله. انا احسده ان هو سرعة البديهة جابته بهذا الرد. انا طبعا انا حكيت كتير اللي قالوه وحكيت الرد بس ما عنديش وقت دلوقتي انما انبهر نادي الصحافة لحد ما الصحفيين الامريكان صقفوا له. وهو يقول ان الشريعة افضل من امريكا. سقفوا له
امريكان وهو بيقول لهم ببساطة انتم اللي همج وانتم اللي متخلفين وانتم اللي اه والاسلام هو المتقدم فصفقوا لانه كان رائعا في هذا فيا اخي لكن يا اخي التفتح ده ضرورة. يعني ده الحقيقة ضرورة ما ينفعش واحد يعيش دون تجارب الخلق. ما ينفعش. العلاقة
كزا اين كزا ايها الاخوة والله انا كم كنت اتمنى ان ارد على هذه مسجد النور موضوع ايه مسجد النور؟ انا ما اعرفش حصل ايه النهاردة وما تحكوليش ما عنديش وقت. انما على كل حال في اللقاء الجاي نبقى نتكلم. اه الخاص بي انا
زي ما اي تليفون بيجي لي يقول لي لو سمحت تعال ادي محاضرة تعال اخطب الجمعة. جا لي تليفون. قبلها بخمس دقايق ما اعرفش عنه حاجة. وبعدها بخمس دقايق ما اعرفش عنه
بس. واللي طلع في التليفزيون ناس متزاحمة اللي حصل ده انا شخصيا اللي شفته لا في ضرب ولا حد رافع حاجة ولا حصلت مشكلة الناس زحمة ويا فلان صلوا على النبي يا جماعة. بس خالص ولا في الموضوع ولا حاجة. سبك يا عم ده نصب رسمي. ايها الاخوة يشهد الله انني انزع نفسي الان
الان وكم كنت احب ان اجيب عن هذه الاسئلة الرائعة لولا هذا. وان شاء الله لنا لقاءات كثيرة ولكن اسمحوا لي لن استطيع ان نتوقف لاصافح احدا والا فاني يعني كم انا على فكرة عادة في اي لقاء اخر ما
اخر واحد يمشي من اللقاء. يعني انا ما بمشيش ابدا قبل اخر واحد ما يمشي. بس لولا الزروف فسامحوني مش هقدر لا اسلم ولا اتكلم. وان شاء الله نراكم في يوم السبت في مسجد اسد بن الفرات